เล็ง SET ไซด์เวย์ หลังสถานการณ์ “รัสเซีย-ยูเครน” กลับมาคลุมเครือ
เล็ง SET เช้าไซด์เวย์ หลังสถานการณ์ “รัสเซีย-ยูเครน” กลับมาคลุมเครืออีกครั้ง หลังมีรายงานว่ากองกำลังทหารรัสเซียระดมยิงปืนใหญ่รอบกรุงเคียฟและเมืองเชอร์นิฮิฟ แม้เพิ่งให้คำมั่นจะลดปฏิบัติการทางทหาร
เล็ง SET เช้าไซด์เวย์ หลังสถานการณ์ “รัสเซีย-ยูเครน” กลับมาคลุมเครืออีกครั้ง หลังมีรายงานว่ากองกำลังทหารรัสเซียระดมยิงปืนใหญ่รอบกรุงเคียฟและเมืองเชอร์นิฮิฟ แม้เพิ่งให้คำมั่นจะลดปฏิบัติการทางทหาร
31 มี.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ จากภาพของรัสเซียและยูเครนที่ยังคลุมเครือ หลังมีรายงานว่ากองกำลังทหารรัสเซียได้ระดมยิงปืนใหญ่ในพื้นที่รอบนอกกรุงเคียฟและเมืองเชอร์นิฮิฟเมื่อวานนี้ แม้ว่ารัสเซียเพิ่งให้คำมั่นสัญญาว่าจะลดปฏิบัติการทางทหารรอบกรุงเคียฟซึ่งเป็นเมืองหลวงของยูเครน
อย่างไรก็ตามยังมีปัจจัยบวกจากรัสเซียยินยอมให้ยุโรปชำระค่าก๊าซธรรมชาติเป็นเงินยูโรได้ และการประชุมคณะกรรมการนโยบายการเงิน (กนง.) วานนี้ก็เป็นไปตามคาดการณ์ โดยยังคงอัตราดอกเบี้ยนโยบายไว้ที่ 0.5% ขณะที่ธนาคารแห่งประเทศไทย (ธปท.) คาดการณ์เศรษฐกิจไทยปีนี้ (GDP) จะเติบโตได้ 3.2%
ส่วนตลาดหุ้นอื่นในภูมิภาคเอเชียเช้านี้เคลื่อนไหวอยู่ในแดนลบ
ทั้งนี้ให้แนวรับที่ 1,682-1,686 จุด และแนวต้าน 1,705-1,713 จุด